РЕШЕНИЕ НА ПЪРВОИНСТАНЦИОННИЯ СЪД (първи състав)
16 април 2008 година
Дело T-486/04
Christos Michail
срещу
Комисия на Европейските общности
„Публична служба — Длъжностни лица — Жалба за отмяна — Задължение за съдействие — Психически тормоз“
Предмет: Жалба за отмяна на решението на Комисията от 20 март 2004 г. за мълчалив отказ на искане за съдействие, предявено от жалбоподателя
на основание член 24 от Правилника за длъжностните лица на Европейските общности
Решение: Отхвърля жалбата. Г‑н Christos Michail понася половината от направените от него съдебни разноски. Комисията понася освен направените
от нея съдебни разноски и половината от съдебните разноски, направени от г‑н Michail.
Резюме
Длъжностни лица — Психически тормоз — Понятие
Длъжностното лице, което твърди, че спрямо него е упражнен психически тормоз, трябва — независимо от субективното му възприятие
за твърдените от него факти — да представи съвкупност от доказателства, позволяващи да се установи, че спрямо него са предприети
действия, с които от обективна гледна точка се цели неговото дискредитиране или умишленото влошаване на условията му на труд,
т.е. действията трябва обективно да показват умишлен характер.
(вж. точки 62 и 63)
Позоваване на: Първоинстанционен съд — 23 февруари 2001 г., De Nicola/ЕИБ, T‑7/98, T‑208/98 и T‑109/99, Recueil FP, стр. I-A-49
и II-185, точка 286, 4 май 2005 г., Schmit/Комисия, T‑144/03, Recueil FP, стр. I-A-101 и II-465, точки 64 и 65